**Д о к л а д**

**за осъществените дейности през 2019 г.**

**на Народно читалище „Възраждане – 1941 г.”**

**село Одринци, Община Добричка**

***І. Въведение***

Народно читалище „Възраждане – 1941 г.”, село Одринци е традиционно самоуправляващо се културно–просветно сдружение в населеното място, което изпълнява и държавни културно–просветни задачи. Читалището е юридическо лице с нестопанска цел. Целите на читалището са да задоволяват потребностите на гражданите свързани със:

1. Развитие и обогатяване на културния живот, социалната и образователна дейност в населеното място.
2. Запазва обичаите и традициите на българския народ.
3. Разширява знанията на гражданите и ги приобщава към ценностите и постиженията на науката, изкуството и културата.
4. Възпитава и утвърждава националното самосъзнание и обогатяване на културния живот.
5. Развива и подпомага любителското художествено творчество.
6. Организира празненства, концерти, чествания и младежки дейности.
7. Събира и разпространява знания за родния край.
8. Създава и съхранява музейни колекции, съгласно Закона за културното наследство.
9. Предоставя компютърни и интернет услуги.
10. Осигурява достъп до информация.

Читалището е място, където широк кръг от хора общуват с различни изкуства и се занимават с творчество. Тук човек се стреми да реализира онази част от себе си която е възможно, поради обстоятелствата на живота да е останала в сянка, но търси път за нейната изява.

***ІІ. Анализ на ресурсите***

1. Библиотечен персонал – 1 бройка читалищен секретар–библиотекар.

***ІІІ. Отчет***

1. **Библиотечна дейност.**

През 2019 г. една от основните дейности и приоритети е развитие и усъвършенстване на библиотечната дейност. Към настоящият момент библиотеката разполага с 4321 тома библиотечен фонд. Работи се за създаване и стимулиране на навици за четене, за подпомагане на индивидуално самообразование на различни нива.

1. **Културно–масова дейност.**

Важен приоритет на читалището е да отбелязва честването на официалните и традиционни празници, годишнини и бележити дати, свързани със съхраняването и популяризирането на местни традиции и обичаи с участие на групата за автентичен фолклор, Пенсионерски клуб и Кметство.

***Месец ЯНУАРИ***

1. Честване на 171 години от рождението на Христо Ботев. Проследяване живота и неговото творчество. Подреждане на табло в читалището.
2. Водосвет за здраве по случай Йорданов Ден – Богоявление. Увеселение на жителите на селото по повод празника.
3. Общоселско увеселение по повод Деня на родилната помощ. Спазване на всички традиции и обичаи.

***Месец ФЕВРУАРИ***

1. 137 години от рождението на Владимир Димитров – Майстора. Проследяване живото и неговото творчество.
2. 162 години от създаване на първото българско читалище. Битова изложба „Съхранете българското”. Запознаване с дейността на читалището.
3. Честване Деня на лозаря – Трифон Зарезан. Общоселско увеселение. Конкурс за най–добро вино. Поздравления към лозарите от групата за автентичен фолклор към читалището.
4. 146 години от обесването на Васил Левски. Създаване на кът с негови снимки и мисли в фоайето на читалището.
5. 146 години от обесването на Васил Левски. Създаване на кът с негови снимки и мисли в фоайето на читалището.

***Месец МАРТ***

1. Под наслов „Мартеницата – българският символ по света”, изложба на мартеници. Отбелязване Деня на любителското художествено творчество.
2. Национален празник на България – подреждане на кът с материали по случай Освобождението на България във фоайето на читалището.
3. Международен ден на жената – общоселско увеселение
4. Посрещане на Първа пролет. Забавно увеселение

***Месец АПРИЛ***

1. Ден на хумора, сатирата и забавата. Изложба на хумористични книги от български автори във фоайето на читалището.
2. Лазаров ден – обхождане на селото от лазарки и благославяне за здраве и берекет.
3. Световният ден на Земята – изложба и беседа в читалището. Засаждане на дръвчета и цветя.
4. Организиране на дарителска кампания, посветена на Международния ден на книгата – „Дари книга – роди мечта”. Един ден – маратон на четенето.
5. Великденска кулинарна изложба и конкурс за най – красиво боядисано яйце по случай Великденските празници. Общоселско увеселение. Изработване на великденско дръвче.

***Месец МАЙ***

1. Ден на село Одринци. Гергьовден – събор на селото. Общоселско увеселение – „Хоро на мегдана”.
2. Ден на библиотекаря – „Ден на отворените врати” – библиотекар за един ден.
3. Ден на българската култура и славянската писменост. Тържествен доклад и тематично табло във връзка с празника.

***Месец ЮНИ***

1. Ден на детето – изложба на детско творчество.
2. Ден на Христо Ботев – подреждане на кът с материали по темата.
3. Еньовден – поход в гората с певческата група, събиране на билки и беседа за значението на билките.
4. Празник на Община Добричка – събора „Песни и танци на слънчева Добруджа” в с.Дебрене.

***Месец ЮЛИ***

1. „Здравей ваканция”: летни занимания за децата - запознаване на децата с автори на детски произведения, организиране на забавни игри, запознаване на децата с народните обичаи, песни и танци характерни за селото.
2. 169 г. от рождението Иван Вазов – литературно четене и изложбен кът за творчеството му.
3. Участие на групата за автентичен фолклор на събора посветен на Света Марина в с. Крумово, обл. Варна.

***Месец АВГУСТ***

1. Ден на Градинаря. Общоселско тържество.
2. Богородица. Водосвет за здраве. Общоселско тържество.
3. 131 години от рождението на добруджанската поетеса Дора Габе – изложба „Спомени за творчеството й”.

***Месец СЕПТЕМВРИ***

1. Съединението на България – подреждане на кът с материали по темата
2. Ден на Независимостта – тържествено отбелязване на празника.

***Месец ОКТОМВРИ***

1. Честване деня на възрастните хора и музиката. Специални поздрави от певческата група на читалището.
2. Ден на усмивката – увеселителна програма с хората от третата възраст.
3. Световния ден за защита на животните. „И те имат душа” – подреждане на кът по темата.

***Месец НОЕМВРИ***

1. Ден на народните будители. Подреждане на кът във фоайето на читалището.
2. 139 години от рождението на Йордан Йовков - подреждане кът по темата и четене на разкази
3. Ден на християнското семейство. Беседа за истинските добродетели. Общоселско тържество.

***Месец ДЕКЕМВРИ***

1. Световен ден за борба със СПИН – здравна беседа.
2. Честване на християнските празници – Никулден, Игнажден и Стефанов ден.
3. Обхождане на домовете от нашите коледари – деца и възрастни съвместно.
4. Увеселителна новогодишна вечер.
5. Художествена дейност.

Художествено–творческата дейност е една от основните дейности на читалището. Към читалището функционира група за автентичен фолклор.

1. Финансово–счетоводна дейност.

Финансовите документи се води от секретаря на читалището.

1. Организационна дейност.

Народно читалище „Възраждане – 1941 г.” село Одринци, работи с Читалищното настоятелство, състоящо се от пет члена и Проверителна комисия, състояща се от четирима члена.

Съгласно Закона за народните читалища на три години провеждаме отчетно изборно събрание, като последното проведохме през 2018 година.

В читалището членуват 63 члена, които активно се включват в дейността и работата на читалището.

1. Материално–техническа база.

Обща площ на читалището – 270 кв. м.

Зали – 2 бр.

Библиотека – 1 бр.

Сграден фонд – много добро състояние.

Последно извършен ремонт: през 2018 г. – частично подобряване на покривната конструкция на сградата, подобряване на вътрешния интериор на младежки дом.

1. Партньорства.

Партнираме си с: Кметство село Одринци, Общинската администрация, НЧ „Светлина – 1941 г.” село Ведрина, регионална библиотека „Дора Габе” град Добрич.

Председател на ЧН: \_\_\_\_\_\_\_\_\_\_\_\_\_\_\_\_\_\_/Спасина Братоева/

Читалищен секретар: \_\_\_\_\_\_\_\_\_\_\_\_\_\_\_\_\_\_/Елисавета Маринова/